PREMI A LA MILLOR TESI DOCTORAL SOBRE INFERMERIA FAMILIAR I COMUNITÀRIA - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/52539)
  + [Valencià](/va/acuerdo/52733)






Selector de idioma

Leer

* [Español](/es/acuerdo/52310)
* [Valencià](/va/acuerdo/52378)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PREMI A LA MILLOR TESI DOCTORAL SOBRE INFERMERIA FAMILIAR I COMUNITÀRIA[Butlletí Oficial Universitat d'Alacant](/ca/Publicacion)
================================================================================================================================

Secretaria General

Butlletí Oficial Universitat d'Alacant





PREMI A LA MILLOR TESI DOCTORAL SOBRE INFERMERIA FAMILIAR I COMUNITÀRIA

Data d'aprovació
:   09/07/2024

Data de publicació
:   11/07/2024

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/52226)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/52359)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/52167)
  + [Compartir acuerdo en 

    X](https://twitter.com/intent/tweet?via=UA_Universidad&text=PREMI A LA MILLOR TESI DOCTORAL SOBRE INFERMERIA FAMILIAR I COMUNITÀRIA&url=https://www.boua.ua.es/va/acuerdo/52404)

**Títol:** PREMI A LA MILLOR TESI DOCTORAL SOBRE INFERMERIA FAMILIAR I COMUNITÀRIA

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimarts, 9 de juliol de 2024

PREMI A LA MILLOR TESI DOCTORAL SOBRE INFERMERIA FAMILIAR I COMUNITÀRIA

La Càtedra d'Infermeria Familiar i Comunitària, amb el propòsit de secundar i distingir la investigació en Infermeria Familiar i Comunitària, proposa el Premi a la Millor Tesi Doctoral sobre Infermeria Familiar i Comunitària.

El premi per a la realització de tesi doctoral sobre infermeria familiar i comunitària es regeix por les bases que es detallen a continuació:

OBJECTIU

Fomentar i donar suport a la investigació sobre infermeria familiar i Comunitària en el període de realització d'una tesi doctoral (màxim 3 anys a temps complet i de 5 anys a temps parcial).

REQUISITS DE BENEFICIARI O BENEFICIÀRIA

Poden accedir al premi:

Doctorandes i doctorands que estiguen en el període de realització de la seua tesi doctoral i que siga sobre infermeria familiar i Comunitària, amb independència del model de tesi que estiga desenvolupant (clàssica o per compendi).

NOMBRE I DOTACIÓ DE LES BEQUES

El premi consistirà en una placa simbòlica de reconeixement.

TERMINI I PROCEDIMENT DE PRESENTACIÓ DE SOL·LICITUDS

Termini de presentació

El termini de presentació de sol·licituds serà des de l'endemà de la seua publicació en el BOUA fins al 15 de setembre de 2024.

Procediment de presentació

Per als doctorands i les doctorandes, la candidatura s'haurà de formalitzar mitjançant la presentació dels documents que es detallen a continuació:

La memòria del projecte, haurà de ser presentada en grandària A4 per una cara, doble espai, font Arial i mida de text de 10 punts.

·         Memòria del projecte de tesi doctoral: segons l'estructura habitual de les tesis doctorals, incloent-hi, a més, un apartat on es realitze una valoració de la importància i del possible impacte en l'àrea de la infermeria familiar i comunitària: títol, resum (màxim 300 paraules), antecedents i estat actual del tema (màxim 1.500 paraules), objectius, hipòtesis, metodologia (màxim 1.500 paraules), importància i possible impacte en l'àrea de la infermeria familiar i comunitària, pla de treball i nom dels doctorands i les doctorandes, filiació i breu currículum de les directores o els directors de la tesi i la seua autorització a presentar la candidatura.

·         Currículum de la persona sol·licitant en el qual es facen ressaltar les aportacions a l'àrea de coneixement o d'activitat professional de la infermeria familiar i comunitària.

Les candidatures han de ser enviades per email a la Càtedra d'Infermeria Familiar i Comunitària ([hpuhtfqyfsa@xwjgi.scc](mailto:cgxvyydunom@bagvp.nqu)) en un arxiu comprimit amb el nom: BECA\_TESI\_CATEDRA\_EFiC\_2023 i les inicials del nom complet de la doctoranda o el doctorand. Per exemple, BECA\_TESI\_CATEDRA\_EFiC\_2024\_JRMR. En l'assumpte de l'email s'haurà d'escriure: Beca Tesi Càtedra EFiC 2023

La participació en la convocatòria implica l'acceptació d'aquestes bases.

CRITERIS D'ADJUDICACIÓ

Els conceptes a valorar són:

1. Formació acadèmica

2. Experiència investigadora

3. Experiència professional

4. Altres mèrits

Criteris de valoració dels mèrits al·legats en funció dels quatre apartats bàsics

1. Formació acadèmica (100 punts):

1.1. Expedient acadèmic global de la titulació (màxim 32 punts).

S'hi aplicarà la nota mitjana oficial de l'expedient acadèmic, avaluada sobre 10, de la titulació finalitzada amb major vinculació al perfil de la beca. La nota mitjana obtinguda així es multiplicarà pel factor 3,2.

1.2. Expedient acadèmic específic de la titulació (màxim 64 punts). S'hi aplicarà la nota mitjana, avaluada sobre 10, d'aquelles assignatures específiques de l'expedient acadèmic de la titulació finalitzada amb major vinculació al perfil de la beca. La nota mitjana obtinguda així es multiplicarà pel factor 6,4.

1.3. Especialitat d'Infermeria Familiar i Comunitària (màxim 28 punts).

1.4. Cursos universitaris oficials de postgrau (màxim 12 punts).

Es valorarà un màxim de 0,2 punts per cada crèdit en cursos oficials de postgrau.

1.5. Altres titulacions universitàries afins diferents de la considerada en l'apartat 1.1 (màxim 12 punts).

1.6. Altres mèrits relacionats amb la formació acadèmica no inclosos en els apartats anteriors (màxim 8 punts).

2. Experiència investigadora (100 punts):

2.1. Publicacions científiques (llibres, capítols de llibres i publicacions en revistes periòdiques) i patents internacionals en explotació (màxim 38 punts).

2.2. Contribucions a congressos i conferències científiques (màxim 17 punts).

2.3. Participació en projectes d'investigació obtinguts en convocatòries públiques o contractes d'investigació amb empreses o amb l'administració (màxim 13 punts).

2.4. Beques d'investigació i estades en altres universitats i centres d'investigació realitzades amb posterioritat a la finalització dels estudis (màxim 12 punts).

Les beques d'investigació obtingudes en convocatòries públiques es valoraran amb un factor 2 enfront de les obtingudes per adjudicació directa.

Cada mes de gaudi de beca d'investigació o d'estada es valorarà amb un màxim de 0,6 punts.

2.5. Altres mèrits rellevants d'investigació no inclosos en els apartats anteriors (màxim 4 punts).

3. Experiència professional (100 punts):

3.1. Anys d'exercici professional (màxim 65 punts).

Activitats professionals que guarden relació amb la beca. Es computarà un màxim de 13 punts per any d'activitat professional a temps complet i fraccions proporcionals si és a temps parcial.

3.2. Categoria i grau de responsabilitat en el lloc de treball (màxim 35 punts).

4. Altres mèrits rellevants (100 punts):

4.1. Coneixement de l'anglès (màxim 50 punts).

Els nivells d'anglès es valoraran segons la certificació expedida per un organisme oficial acreditat i sobre la base de l'escala següent: nivell B1 (12,5 punts); nivell B2 (25 punts); nivell C1 (37,5 punts), i nivell C2 (50 punts).

4.2. Altres aspectes no inclosos en els apartats anteriors (màxim 50 punts)

Es valoraran aspectes com premis i distincions, gestió serveis d'infermeria familiar i comunitària, coneixement d'altres idiomes. Per a la baremació d'aquests apartats, la comissió tindrà en compte amb caràcter general els criteris següents:

Cadascun dels mèrits serà valorat en un únic concepte.

En el cas que alguna de les persones sol·licitants sobrepasse la puntuació màxima establida en qualsevol dels apartats o subapartats considerats s'establirà un criteri de proporcionalitat entre les puntuacions de tots els sol·licitants. És a dir, a la persona sol·licitant que sobrepasse la màxima puntuació en un apartat se li atribuirà la puntuació màxima en aquest apartat, mentre que la puntuació de la resta de persones sol·licitants es farà de manera proporcional. Per això, tant la puntuació obtinguda en cadascun d'aquests apartats, com la puntuació total aconseguida s'ha de considerar exclusivament com una mesura relativa establida respecte de la resta dels candidats del mateix concurs.

La comissió haurà de puntuar cada mèrit al·legat en funció del seu grau d'afinitat amb la beca. A aquest efecte, i una vegada valorat un mèrit, aquest es multiplicarà per un coeficient corrector en funció de la seua afinitat amb la plaça o l'àrea de coneixement a la qual aquesta s'adscriga, d'acord amb els criteris següents:

Grau d'afinitat complet (totalment emmarcat en el context de la beca): 1

Grau d'afinitat alt (molt afí a la beca): 0,8

Grau d'afinitat mitjà (afí a la beca): 0,4

Grau d'afinitat baix (poc afí a la beca): 0,2

Grau d'afinitat nul (no existeix afinitat amb la beca): 0.

Els mèrits corresponents a l'apartat 4.1 no es veuran afectats per aquests coeficients correctors, és a dir, la valoració d'aquest apartat es realitzarà exclusivament d'acord amb el que s'hi estableix.

ÒRGAN GESTOR I COMISSIÓ DE VALORACIÓ

Òrgan gestor

L'òrgan gestor de la convocatòria, el director de la Càtedra d'Infermeria Familiar i Comunitària, s'encarrega de l'ordenació i instrucció del procediment, acordarà totes les actuacions necessàries per a la determinació, coneixement i comprovació de les dades en virtut dels quals ha de dictar-se resolució.

La unitat administrativa de referència, Departament d'Infermeria Comunitària, Medicina Preventiva i Salut Pública i Història de la Ciència, contacte: [juxdnsjhgnd@sstcr.yaj](mailto:hdgmgcexftm@tvtiz.vsf).

Quan la sol·licitud no reunisca els requisits o no l'acompanye la documentació que siga exigible es notificarà a la persona sol·licitant la causa que impedeix la continuació del procediment, i se la requerirà perquè, de conformitat amb la legislació de procediment administratiu comú, esmene la falta o adjunte els documents preceptius amb indicació que si no ho fa així, es considerarà que desisteix de la seua petició, amb resolució prèvia que haurà de ser dictada en els termes previstos legalment.

Comissió de Valoració

Té com a competència avaluar les sol·licituds presentades i establir l'ordre de prelació dels candidats i candidates participants.

La Comissió de Valoració estarà composta per:

El director de la Càtedra d'Infermeria Familiar i Comunitària, que actuarà com a president. Actuaran com a vocals, un representant de CEISAL amb grau de doctor, un representant de l'Associació d'Infermeria Comunitària (AEC) amb grau de doctor, que actuarà com a secretari

Els membres de la Comissió de Valoració signaran el document d'absència de conflicte d'interessos (DACI).

RESOLUCIÓ, NOTIFICACIÓ I PUBLICACIÓ DELS RESULTATS

Atenent el principi de transparència que recull la Llei 40/2015, d'1 d'octubre, de règim jurídic del sector públic, i el disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es faran en l'adreça web http://catedraefyc.ua.es/, substitueixen la notificació a les persones interessades i produeixen els mateixos efectes.

La proposta de resolució provisional de les ajudes es publicarà a partir de la data d'avaluació de la comissió avaluadora. A partir de l'endemà de publicar-se, les persones interessades tindran un termini de 3 dies hàbils per a presentar les al·legacions que consideren pertinents, davant l'òrgan gestor.

En transcórrer aquest termini, i a la vista de la proposta motivada de la resolució per la Comissió de Valoració, la rectora de la Universitat d'Alacant dictarà la resolució que siga procedent.

MARC LEGAL I PRESSUPOSTARI

No existeix dotació econòmica

El premi assignat s'ajustarà als principis del que disposa a la Llei 38/2003 i el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions; Llei 1/2015, de 6 de febrer, d'hisenda pública, del sector públic instrumental i de subvencions; normativa interna de la Universitat d'Alacant, i aquesta convocatòria.

El premi concedit és de caràcter simbòlic i no requereix dotació econòmica.

Justificació de les persones beneficiàries

La persona beneficiària haurà d'indicar en anuncis, informacions i/o publicacions resultants de treballs o projectes de la seua tesi, posteriors a la resolució de concessió, així com en la defensa de la tesi i en possibles publicacions o comunicacions científiques resultants de la tesi que ha obtingut la «Beca per a la Realització de Tesi Doctoral en Infermeria Familiar i Comunitària« proposada per la Càtedra d'Infermeria Familiar i Comunitària.

PROTECCIÓ DE DADES DE CARÀCTER PERSONAL

De conformitat amb el que disposa la legislació vigent en matèria de protecció de dades, comuniquem que la Universitat d'Alacant tractarà les dades aportades amb la finalitat de concessió de beca per a la realització de tesi doctoral en Infermeria Familiar i Comunitària. La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participar-hi. En el marc dels tractaments esmentats, les dades personals no podran ser cedides, llevat d'obligació legal i seran conservades durant el temps estrictament necessari per a complir amb la finalitat esmentada. (Indiqueu, si és possible, el termini concret)

Informem que la persona interessada pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica <https://seuelectronica.ua.es/es/index.html>. Pot, així mateix, posar-se en contacte amb el delegat de protecció de dades a través de l'adreça [ldr@yl.oq](mailto:szq@kc.mz).

La informació addicional i detallada sobre Protecció de dades, els drets de la persona interessada i la Política de privacitat de la Universitat d'Alacant, es pot consultar en l'enllaç següent: [https://seuelectronica.ua.es/es/privacidad.html"](https://seuelectronica.ua.es/es/privacidad.html)

RECURSOS

Contra aquesta convocatòria, les seues bases i tots els actes administratius se'n deriven, que esgoten la via administrativa, es pot interposar recurs contenciós administratiu davant del jutjat contenciós administratiu d'Alacant que resulte competent, en el termini de dos mesos comptadors a partir de l'endemà de publicar-se, de conformitat amb el que estableixen l'article 114 de la Llei 39/2015, d'1 d'octubre, del procediment administratiu comú de les administracions públiques; l'article 38.4 de la Llei orgànica 2/2023, de 22 de març, del sistema universitari, i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta, davant la rectora, de conformitat amb el que disposen els articles 123 i 124 de la Llei 39/2015. Tot això sens perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

La rectora,

P.d. s., el director de Relacions Internacionals i Projectes Institucionals

(Resolució del 4 de gener de 2021)

Juan Llopis Taverner





[Carretera Sant Vicent del Raspeig s/n  
03517 Sant Vicent del Raspeig - Alacant  
 Tel. 26 045 4021 - Fax 66 839 5537](https://www.google.es/maps/@80.891841,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12843&trk=tyah&trkInfo=tarId%3E7418620877436%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)